पार्षदों की ओर इस समस्या को निगम प्रशासन के सामने प्रमुखता से उठाया गया लेकिन नतीजा सिफर रहा. पार्षदों ने नए नगर आयुक्त के सामने यह समस्या रखी. वहीं शनिवार को आयोजित सदन में भी इस मामले को उठाया गया. मामले की गंभीरता को देखते हुए नगर आयुक्त ने इस समस्या को दूर करने के लिए प्रयास शुरू कर दिए हैं. उनकी ओर से वार्डवार सफाई कर्मियों की लिस्ट तैयार कराई जा रही है. जरूरत के हिसाब से सफाई कर्मी मिलते ही पार्षदों का दर्द दूर होगा साथ ही जनता को भी गंदगी की समस्या से छुटकारा मिलेगा.